
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                                Bucureşti,  19.02.2013
                                Nr. 22/39
                                PL-x 17/2013

	


  BIROULUI  PERMANENT 
                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanței de urgență a Guvernului nr. 53/2012 pentru acordarea unui nou termen persoanelor prevăzute la art. 5 și 6 din Ordonanța Guvernului nr. 17/2012 privind reglementarea unor măsuri fiscal-bugetare, trimis spre dezbatere în fond, în procedură de urgenţă, cu adresa nr. PL-x 17 din 5 februarie 2013, înregistrată sub nr. 22/39 din 6 februarie 2013, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE
     Dan Radu RUȘANU

RAPORT 
asupra proiectului de Lege privind aprobarea Ordonanței de urgență a Guvernului nr. 53/2012 pentru acordarea unui nou termen persoanelor prevăzute la art. 5 și 6 din Ordonanța Guvernului nr. 17/2012 privind reglementarea unor măsuri fiscal-bugetare
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanței de urgență a Guvernului nr. 53/2012 pentru acordarea unui nou termen persoanelor prevăzute la art. 5 și 6 din Ordonanța Guvernului nr. 17/2012 privind reglementarea unor măsuri fiscal-bugetare, trimis cu adresa nr. PL-x 17 din 5 februarie 2013, înregistrată sub nr. 22/39 din  6 februarie 2013.
Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 12 decembrie 2012, în condițiile articolului 115 alineatul (5) teza III-a din Constituția României, republicată.
Consiliul Legislativ, prin avizul nr. 749 din 26 septembrie 2012, a avizat favorabil proiectul de Ordonanţă de urgenţă, cu o recomandare. 
Comisia pentru sănătate și familie a avizat favorabil proiectul de lege în forma adoptată de Senat, conform avizului nr. 28/16 din 13 februarie 2013. 

Comisia juridică, de disciplină şi imunităţi, a avizat favorabil proiectul de lege în forma adoptată de Senat, conform avizului nr. 31/128 din 12 februarie 2013.
Iniţiativa legislativă supusă dezbaterii are ca obiect de reglementare aprobarea  Ordonanței de urgență a Guvernului nr. 53/2012 pentru acordarea unui nou termen persoanelor prevăzute la art. 5 și 6 din Ordonanța Guvernului nr. 17/2012 privind reglementarea unor măsuri fiscal-bugetare, în sensul că, termenul în care pot fi declarate și achitate obligațiile reprezentând contribuțiile datorate de către deținătorii autorizațiilor de punere pe piață a medicamentelor care realizează încasări din comercializarea în România a medicamentelor, precum și a dobânzilor datorate, să fie prelungit până la 29 octombrie 2012. Această măsură este necesară pentru ca distribuitorii să-și poată îndeplini obligația de declarare și plată, astfel încât să beneficieze de facilitățile prevăzute, respectiv de anularea penalităților de întârziere aferente creanțelor fiscale principale și a unei cote de 50% din majorările de întârziere pentru contribuțiile datorate, aferente perioadei trim IV 2009 – trim III 2011.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 19 februarie 2013.

Din totalul de 31 de membri ai Comisiei pentru buget, finanțe și bănci au fost prezenţi la dezbateri 31 deputaţi.
La dezbaterea acestei iniţiative legislative au fost prezenţi, în calitate de invitat, din partea, Ministerului Finanţelor Publice, domnul Ion Ghizdeanu – secretar de stat.
În urma examinării iniţiativei legislative şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanței de urgență a Guvernului nr 53/2012 pentru acordarea unui nou termen persoanelor prevăzute la art. 5 și 6 din Ordonanța Guvernului nr. 17/2012 privind reglementarea unor măsuri fiscal-bugetare, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.
                       PREŞEDINTE                                                             SECRETAR                     
                      Dan Radu RUȘANU                                      Gheorghe DRAGOMIR
                   Şef serviciu
                Adrian Bîrloiu

